Diari Oficial de la Generalitat Valenciana


Sumari del DOGV 1576, del 01-07-1991 (1991/800118)

DECRET 104/1991, de 10 de juny, del Consell de la Generalitat Valenciana, pel qual es classifica l'Escuela Municipal de Música y Danza de Torrevieja (Alacant) com a conservatori elemental de música amb validesa acadèmica oficial i es manté la classificació de no oficial reconegut per als ensenyaments de dansa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/06/10/104/dof/vci/html**

### Dades del document

Número de DOGV
:   1576

Data del DOGV
:   01-07-1991

Secció del DOGV
:   DISPOSICIONS GENERALS

Número del document
:   1991/800118


Data del document
:   10-06-1991

Organisme emissor
:   Conselleria de Cultura, Educació i Ciència

Tipus de document
:   Decret

Decret 104/1991, de 10 de juny, del Consell de la Generalitat Valenciana, pel qual es classifica l'Escuela Municipal de Música y Danza de Torrevieja (Alacant) com a conservatori elemental de música amb validesa acadèmica oficial i es manté la classificació de no oficial reconegut per als ensenyaments de dansa.  
Vist l?expedient incoat per l'Ajuntament de Torrevieja, titular de l?Escuela Municipal de Música y Danza, classificada pel Decret 111/1985, de 22 de juliol, del Consell de la Generalitat Valenciana, com a centre no oficial reconegut d'ensenyament musical i dansa, grau elemental, en sol·licitud de la seua reclassificació com a conservatori elemental de música amb validesa acadèmica oficial, d?acord amb el que disposa el Decret 2618/1966, de 10 de setembre, sobre reglamentació general dels conservatoris de música, i fent ús de les competències transferides a la Generalitat Valenciana pel Reial Decret 2093/1983, de 28 de juliol, previ informe de l?Inspector Coordinador del Programa de Conservatoris, a proposta del Conseller de Cultura, Educació i Ciència, i prèvia deliberació del Govern Valencià en la reunió del dia 10 de juny de 1991,  
DECRETE  
Article primer  
Es classifica com a conservatori de música de grau elemental, amb validesa acadèmica oficial, l'Escuela Municipal de Música y Danza sita al c/ Chapaprieta, 47, de Torrevieja (Alacant), amb número de codi 92894509, amb la denominació de Conservatori Elemental de Música Francisco Casanovas, la titularitat del qual correspon a l'ajuntament de la localitat.  
Article segon  
S'autoritza aquest centre per a fer les assignatures de grau elemental següents: solfeig i teoria de la música, conjunt coral, piano, violí, guitarra, flaüta, oboé, clarinet, trompa, trompeta, trombó i similars, saxófon i percussió.  
D'acord amb allò establert en l'article 6.4 del Decret 2618/1966, de 10 de setembre, l?establiment efectiu de tots aquests ensenyaments s'entendrà subordinat a l'existència de dotacions per a aquests.  
Article tercer  
D'acord amb allò establert en el Decret 2618/1966, el centre queda sotmès a la inspecció educativa de la Conselleria de Cultura, Educació i Ciència.  
Article quart  
El centre mantindrà per als ensenyaments de dansa, la classificació de no oficial reconegut que li fou concedida pel Decret 111/1985, de 22 de juliol, del Consell de la Generalitat Valenciana, amb autorització per a fer els ensenyaments de dansa clàssica i espanyola i també les assignatures complementàries corresponents.  
Els plans d'estudis que farà el centre seran els que estiguen en vigor en l?Escola de Dansa d'Alacant a la qual ha de quedar adscrita a l?efecte de formalització de matrícula i exàmens de final de grau.  
Article cinquè  
Aquesta autorització s'inscriurà en el Registre de Centres Docents de la Comunitat Valenciana i tindrà efecte a partir del curs acadèmic 1991-92.  
DISPOSICIO FINAL  
Es faculta el Conseller de Cultura, Educació i Ciència perquè dicte les disposicions necessàries per al desenvolupament i execució d'aquest decret.  
València, 10 de juny de 1991.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANTONI ESCARRE ESTEVE


Còpia Permalink ELI